Diari Oficial de la Generalitat Valenciana


Sumari del DOGV 143, del 26-01-1984 (1984/802639)

REIAL DECRET 3157/1983, de 2 de novembre, sobre valoració definitiva i ampliació de mitjàns adscrits als serveis traspassats a la Comunitat Valenciana en matèria de reforma d'estructures comerçials.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/11/02/3157/dof/vci/html**

### Dades del document

Número de DOGV
:   143

Data del DOGV
:   26-01-1984

Secció del DOGV
:   DISPOSICIONS GENERALS

Número del document
:   1984/802639


Data del document
:   02-11-1983

Organisme emissor
:   Presidència del Govern

Tipus de document
:   Reial decret

Reial Decret 3157/1983, de 2 de novembre, sobre valoració definitiva i ampliació de mitjans adscrits als serveis traspassats a la Comunitat Valenciana en matèria de reforma d'estructures comercials.  
Per Llei Orgànica 5/1982, d?1 de juliol, s'aprovà l'Estatut d'Autonomia de la Comunitat Valenciana, a l'empar del qual s'aprovà el Reial Decret 4119/1982, de 29 de desembre, pel qual es traspassaren funcions i serveis de l'Estat en matèria de reforma d'estructures comercials a aquesta Comunitat Autònoma.   
Atesa la complexitat tècnica dels treballs que condueixen a la valoració del cost efectiu dels serveis traspassats, els Reials Decrets de traspassos publicats fins la data han anat acompanyats d'una valoració provisional, i recentment s'ha aprovat la valoració definitiva d'aquests traspassos, en el si de les corresponents Comissions Mixtes de Transferències.   
L'obtenció d'aquesta valoració definitiva comporta la necessitat d'ampliar determinats mitjans pressupostaris relacionats amb els traspassos esmentats.   
Per tot açò, la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana adoptà en la reunió del dia 27 de juny de 1983, l'acord oportú amb les relacions annexes, que s'aprova mitjançant aquest Reial Decret.   
En atenció a aquests motius, a proposta dels Ministres d'Economia i Hisenda i d'Administració Territorial, i prèvia deliberació del Consell de Ministres, en la reunió del dia 2 de novembre de 1983,   
DECRETE:   
Article 1.r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats i ampliació de mitjans pressupostaris transferits a la Comunitat Valenciana en matèria de reforma d'estructures comercials pel Reial Decret 4119/1982, de 29 de desembre.  
Article 2.n  
En conseqüència queden traspassats a la Comunitat Valenciana els crèdits pressupostaris que figuren en les relacions números 3.1 i 3.2. adjuntes al propi acord de la Comissió Mixta indicada, en els termes i les condicions que s'hi especifiquen, i en les relacions dels quals es consignen, degudament identificats, els mitjans que es traspassen relatius a l'ampliació.   
Article 3.r  
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta.   
Article 4.t   
Aquest Decret entrarà en vigor el mateix dia de la publicació en e] "Boletín Oficial del Estado".   
Donat a Madrid, el 2 de novembre de 1983.   
JOAN CARLES R.  
El Ministre de la Presidència,  
JAVIER MOSCOSO DEL PRADO I MUÑOZ  
ANNEX  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, s'adoptà acord sobre valoració definitiva del cost efectiu dels serveis traspassats i ampliació dels mitjans pressupostaris transferits a la Comunitat Valenciana en matèria de reforma d'estructures comercials pel Reial Decret 4119/1982, de 29 de desembre, en els termes que tot seguit s'expressen:   
A) Normes estatutàries i legals en què s'empara la valoració definitiva i ampliació de mitjans traspassats.   
Aquest acord s'empara en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el traspàs dels serveis inherents a les competències que, segons l'Estatut, corresponen a la Comunitat Autònoma esmentada, així com el dels mitjans patrimonials, personals i pressupostaris escaients, en el Reial Decret 4122/1982 de 29 de desembre, de consolidació de les transferències efectuades en fase preautonòmica i en el Reial Decret 4015/1982, de 29 de desembre, en el qual es regula el funcionament de la Comissió Mixta de Transferències prevista en la indicada disposició transitòria quarta de l'Estatut d'Autonomia esmentat, i es determinen les normes i el procediment a què han d'ajustar-se els traspassos de l'Administració de l'Estat a la Comunitat Autònoma.   
B) Mitjans pressupostaris que s'amplien.   
B.1 Valoració definitiva de les càrregues financeres dels serveis traspassats.   
1. El cost efectiu que, segons la liquidació pressupostària de despeses per a 1981, correspon als serveis traspassats a la Comunitat, s'eleva amb caràcter definitiu a 56.393.456 pessetes, segons detall que figura en la relació 3.1, i no existeixen taxes o altres ingressos derivats de la prestació d'aquests serveis.   
2. Els recursos financers que es destinen a sufragar les despeses originades per l'exercici dels serveis traspassats durant l'exercici de 1983 s'inclouen en la relació 3.2.   
3. El cost efectiu que figura detallat en els quadres de valoració serà finançat en els exercicis futurs, de la forma següent:   
3.1. Transitòriament, mentre no entre en vigor la corresponent Llei de participació en els Tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen en la relació 3.1, susceptibles d'actualització pels mecanismes previstos en cada Llei pressupostària.   
3.2. Les possibles diferències que es produesquen durant el període transitori, a què fa referència l'apartat 3.1. respecte al finançament dels serveis transferits, seran objecte de regularització en tancar cada exercici econòmic mitjançant la presentació dels comptes i dels estats justificatius corresponents davant d'una Comissió de liquidació que serà constituïda en el Ministeri d'Economia i Hisenda.   
C) Data d'efectivitat de l'ampliació   
El traspàs dels crèdits pressupostaris corresponents a l'ampliació als quals fa referència aquest acord tindrà efectivitat a partir de l'1 de juliol de 1983.   
I perquè conste, expedim aquesta certificació a Madrid, el 27 de juny de 1983. Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
Veure imatge


Còpia Permalink ELI